Rikunarita-ORG/Wikinium huggingface dataset:
# מגפת הקורונה באוקראינה

התפרצות נגיף הקורונה באוקראינה|  |
|
תקופת המגפה |
3 במרץ 2020 – הווה (6 שנים ו־3 חודשים) |
|
במדינות או באזורים | אוקראינה אוקראינה |
|
פתוגן |
נגיף ה-SARS-CoV-2 |
|
מקרי מוות |
112,271‏ |
|
מקרי הדבקה |
5,544,969‏   • 15,510 מהם חולים פעילים |
|
הבריאו |
5,417,188‏ רענון נתונים |
|   |
|   |

**מגפת הקורונה** התפשטה לאוקראינה ב-3 במרץ 2020, כאשר דווח על המקרה המאושר הראשון במחוז צ'רנוביץ. את המאבק בנגיף מרכזים המועצה לביטחון לאומי והגנה, השירות הממלכתי לתברואה ומגפות (Державна санітарно-епідеміологічна служба України), משרד הבריאות של אוקראינה, שירותי הבריאות הלאומיים והמכון לגנטיקה וביולוגיה מולקולרית של האקדמיה האוקראינית למדעים.

## לוח זמנים

### 2020

* 3 במרץ - דיווח על חולה ראשון.
* 13 במרץ - מקרה מוות ראשון כתוצאה מהמחלה.
* 25 במרץ - הרשויות באוקראינה הודיעו כי כל גבולות המדינה, היבשתיים והאווירים, ייסגרו החל מ-27 במרץ בעקבות התפשטות הנגיף.
* 26 ביוני - לראשונה מספר חולים חדשים היומי עבר את 1000 מקרים.
* ספטמבר - לאור מצב במדינה ובתאום עם ראש העיר אומן אולכסנדר צברי ובתמיכת רשויות בישראל הוכרז על איסור הגעת חסידים לתחומי המדינה
* 9 בנובמבר - נשיא אוקראינה וולודימיר זלנסקי חלה בקורונה.
* 9 בדצמבר - הכרזה על מגבלות חדשות
* 19 בדצמבר - מספר חולים יומי מעל ל-11700 חולים.
* 23 בדצמבר - מספר חולים כולל עבר את המיליון חולים מתחילת המגפה

### 2021

* 8 בינואר - הארכת סגר עד ל-24 בינואר
* 23 בפברואר - החיסון הבריטי, AZD1222, של AstraZeneca אושר לשימוש באישור חירום על ידי משרד הבריאות האוקראיני

## קישורים חיצוניים

 מדיה וקבצים בנושא **מגפת הקורונה באוקראינה** בוויקישיתוף

* אתר האינטרנט הרשמי של מגפת הקורונה באוקראינה (באוקראינית)

* אתר האינטרנט הרשמי של מגפת הקורונה באוקראינה (באנגלית)

## הערות שוליים
# אלבום מוזיקה

אלבום של יצירה אחת המוקלטת על מספר תקליטי 78
**אלבום מוזיקה** הוא אוסף קטעי מוזיקה, בדרך כלל שירים, היוצאים לאור כיחידה אחת.

מקור המושג "אלבום מוזיקה" הוא באלבומי תקליטים שיצאו לאור במחצית הראשונה של המאה ה-20. התקליטים באותה תקופה היו בדרך כלל בקוטר של 10 אינץ' (25 סנטימטר) והסתובבו במהירות של 78 סיבובים לדקה, נתונים אלה הגבילו את תכולתו של צד אחד של תקליט לכשלוש דקות. משך זמן זה הספיק לשיר אחד בלבד, כך שבתקליט אחד היו שני שירים (שיר אחד בכל צד) או שני קטעי מוזיקה. התקליטים נמכרו אז בעטיפות מרובעות מנייר פשוט עם פתח עגול באמצע, על מנת שיראו דרכו את התווית במרכז התקליט שם היה המידע על השיר.

בשנת 1909 חברת התקליטים Odeon הוציאה לאור מארז מעוצב שהכיל את "הסוויטה – מפצח האגוזים" של המלחין צ'ייקובסקי על גבי ארבעה תקליטים בעלי שני צדדים, הכרוכים יחד בכריכה קשה. מארז זה כונה לראשונה בשם "אלבום". פורמט זה אומץ בהדרגה על ידי חברות התקליטים. בכריכה החיצונית והפנימית של האלבום היה מקום לתמונות, עיצוב גרפי, רשימת שירים, וכן מידע על האמן וההפקה.
 אלבומים אחרים הכילו יצירות ארוכות של מוזיקה קלאסית או אופרות שחולקו למספר תקליטים.

בשנת 1948 הגיע פורמט תקליטים חדש: אריכי הנגן בקוטר של 12 אינץ' (30 סנטימטר) המסתובבים במהירות של 33 ו-1/3 סיבובים לדקה עם חריצים צפופים וצרים יותר. בתקליטים אלה העשויים מוויניל היה מקום שהספיק לעשרה או לעשרים שירים בתקליט אחד. עם הופעת אריך הנגן הופסקה ההוצאה לאור של האלבומים מרובי התקליטים והמונח אלבום היגר לתקליט הויניל אריך-הנגן, ומאז הוא נקרא גם כן **אלבום**.
 מאז שהתרחב השימוש בתקליטורים המונח אלבום עבר לתקליטור המוזיקה ולמעשה מתאר היום כל אוסף מוזיקלי שמוצא לאור ללא קשר לפורמט ההפצה שלו.

זמן ההשמעה המוגבל לשלוש עד ארבע דקות של התקליטים הישנים השפיע על הרגלי ההאזנה למוזיקה פופולרית, ואף כיום מקובל בתעשיית המוזיקה ליצור שירים ולהיטים לפי המגבלה הזו.

השאלה כמה קטעי מוזיקה זכאים להקרא "אלבום" עודנה פתוחה. יש הגורסים כי חייבים להיות לפחות 8 קטעים, ואילו חוקי המצעדים הבריטים קובעים שבאלבום צריכים להיות לפחות 4 קטעים או 20 דקות של מוזיקה.

להקות וחברות תקליטים נוהגות להוסיף לאלבומים תוספות ומידע ההופכים את אריזת האלבום לפן נוסף של היצירה האומנותית. תוספות כאלה הן:

* מילות שירים
* מידע על המחברים, המלחינים והנגנים
* תמונות והגיגים
* אריזות מעוצבות גרפית באופן מיוחד
* אריזות העשויות מחומרים בלתי רגילים, כמו עץ או פלסטיק אטום

נכון להיום, אלבום המוזיקה הנמכר ביותר בכל הזמנים עם כ-110 מיליון מכירות הוא Thriller של מייקל ג'קסון. האלבום ידוע כנמכר ביותר עוד משנת 1984 (כשנה אחרי צאת האלבום) ועד היום.

## סוגי אלבומים

* **אלבום אולפן** – אלבום שהוקלט באולפן הקלטות.
* אלבום הופעה – אלבום שהוקלט בהופעה חיה.
* אלבום בכורה – האלבום הראשון של זמר, להקה או פזמונאי.
* מיני-אלבום – אלבום קצר.
* סינגל – תקליט, קלטת שמע או תקליטור המכיל שיר בודד או מספר שירים מצומצם.
* אלבום להיטים – סוג של אלבום אוסף שיכול לכלול שירים מצליחים שכבר יצאו לאור בעבר, שירים נדירים (Rarities) או שילוב של שניהם.
* אלבום זהב – הוא אלבום מוזיקה שנמכר במספר גבוה ומוגדר מראש של עותקים
* אלבום קונספט – יצירה המגובשת רעיונית, לרוב ממקור השראה ספרותי, או מעולם התיאטרון
* אלבום רמיקס – אלבום המכיל בעיקר רמיקסים או גרסאות אקוסטיות של שירים אשר נכללו בדרך כלל בתוך אלבום אולפן או מיני-אלבום במקור

## קישורים חיצוניים
# מאראקס

מאראקס
**המאראקס** (צורת יחיד - מאראקה) הם כלי נגינה פשוטים שמקורם במוזיקה הלטינית. המאראקס עשויים מקליפה חלולה המכילה אורז או גרגרים אחרים, אליה מחוברת ידית אחיזה.

נגינה במאראקס מתבצעת בזוגות (לרוב), כאשר הנגן ממבצע תנועת נדנוד והקפצה של הכלי, כך שמתקבל קול רשרוש מתמשך והרמוני. לרוב, אחת משתי המאראקות היא בעלת טון גבוה מהשנייה, כך שהנגן יכול ליצור ניגודים ושיאים בצליל המתמשך. אף שלכאורה הנגינה במאראקס היא קלה, נדרשת מיומנות רבה כדי להוציא צליל נכון ומתמשך, וכדי ליצור סינקופות והנגדות בין שתי המאראקות.

במקור, הכלי פותח ככל הנראה בתקופות פרה-היסטוריות באמריקה. מקור השם הוא ככל הנראה בשפת הטופי של אינדיאנים מסוימים בברזיל. בעבר, היו הקליפות עשויות מדלועים מיובשים, והידיות מעץ. בימינו, מאראקס עשויים ממגוון חומרים - פלסטיק, עץ או עור.

במוזיקה הלטינית, המאראקס משמשים ככלי ליווי לזמר (שלרוב מנגן עליהם בעצמו תוך כדי שירה), ומהווים חלק בלתי-נפרד ממרבית המקצבים הלטיניים.

## קישורים חיצוניים

 מדיה וקבצים בנושא **מאראקס** בוויקישיתוף
# מנגה (פירושונים)

**האם התכוונתם ל... מאנגה – אמנות הקומיקס היפנית
* מאנגה (להקה) – להקת רוק-נו מטאל טורקית במקור שפועלת משנת 2001
* דויד מנגה – כדורגלן צרפתי המשחק בעמדת החלוץ
* דולי מנגה – כדורגלן בלגי-אנגולי
* מנגה (שוער) - כדורגלן עבר ברזילאי שהכינוי שלו היה מנגה

|  |  |
| --- | --- |
| פירושונים |  זהו דף פירושונים, שמטרתו להבחין בין ערכים שונים בעלי שם דומה.

 אם לא מצאתם ברשימת הפירושונים את הערך שהתכוונתם אליו, נסו:
* דפים ששמם מתחיל ב”מנגה“
* דפים ששמם מכיל ”מנגה“
* חיפוש ”מנגה“ בוויקיפדיה
 |
# יורי (סוגה)

דוגמה של יצירת אמנות מסוג יורי.
**יורי** (ביפנית: **百合**) הוא ז'אנר של אנימה ומאנגה המכיל סיפורים המתמקד ביחסים אינטימיים בין דמויות נשיות. בעוד שלסביות היא נושא מקושר בדרך כלל לז'אנר, הז'אנר כולל גם יצירות המתארות יחסים רגשיים ורוחניים בין נשים שאינם בהכרח רומנטיים או מיניים באופיים (שוג'ו-איי).

כז'אנר, יורי אינו מכוון מטבעו לדמוגרפיה מגדרית בודדת, בניגוד ליאוי ובארה . על אף שיורי כז'אנר מיועד לקהל נשי, הופקו יצירות מסוג יורי המכוונות לקהל גברי, כגון בקומיקס המאנגה היפני, *Comic Yuri Hime S* .‏

## ראו גם

* הנטאי
* זכויות להט"ב ביפן
* נשים המקיימות יחסי מין עם נשים

## לקריאה נוספת

* Maser, Verena (2013). *Beautiful and Innocent: Female Same-Sex Intimacy in the Japanese* Yuri *Genre* (PDF) (תיזה). University of Trier Department of Linguistics, Literature and Media Studies (PhD thesis).
* Merveille, Karen (2010). "La révolte du lys: une odyssée du *yuri*". *Manga 10 000 images: Le manga au féminin* (בצרפתית). Éditions H (3): 55–79. ISBN 978-2-9531781-4-2.
* Nagaike, Kazumi (2010). "The Sexual and Textual Politics of Japanese Lesbian Comics: Reading Romantic and Erotic Yuri Narratives". *Electronic Journal of Contemporary Japanese Studies*.
* Shamoon, Deborah (2008). "Situating the *Shōjo* in *Shōjo* Manga: Teenage Girls, Romance Comics, and Contemporary Japanese Culture". In MacWilliams, Mark (ed.). *Japanese Visual Culture: Explorations in the World of Manga and Anime*. Routledge. pp. 137–54. ISBN 978-0765616029.
* Takashima, Rica (2014). "Japan: Fertile Ground for the Cultivation of Yuri". *Eureka*. Seidosha ("Current State of Yuri Culture" issue): 117–121.
* Welker, James (2014). "Thoughts on the Representation of Yuri Fandom in Kurata Uso's *Yuri danshi*". *Yurīka*. **45** (15): 148–154.

## קישורים חיצוניים

 מדיה וקבצים בנושא **יורי** בוויקישיתוף
## הערות שוליים

 ערך זה הוא קצרמר בנושא להט"ב ובנושא יפן. אתם מוזמנים לתרום לוויקיפדיה ו**להרחיב אותו**.
# לויד בנטסן

לויד מילרד בנטסן הבן
Lloyd Millard Bentsen, Jr.|  |
| לויד בנטסן, 1994 |
|
לידה |
11 בפברואר 1921 טקסס, ארצות הברית |
|
פטירה |
23 במאי 2006 (בגיל 85) יוסטון, טקסס, ארצות הברית |
|
מדינה | ארצות הברית ארצות הברית |
|
השכלה | * בית הספר למשפט של אוניברסיטת טקסס (1942)
* תיכון שרילנד
 |
|
מפלגה |  המפלגה הדמוקרטית |
|
פרסים והוקרה | * צלב התעופה המצוינת
* מדליית האוויר
* מדליית החירות הנשיאותית (11 באוגוסט 1999)
* פרס צופה העיט הנכבד
 |
|

מזכיר האוצר של ארצות הברית ה־69|
20 בינואר 1993 – 22 בדצמבר 1994 (שנה ו־11 חודשים) |
|
תחת נשיא ארצות הברית |
ביל קלינטון |
|
→ ניקולס בריידירוברט רובין ← |

 |
|

סנאטור מטעם מדינת טקסס|
3 בינואר 1971 – 3 בינואר 1993 (22 שנים) |
|
→ ראלף יארבורובוב קרוגר ← |

 |
|

חבר בית הנבחרים של ארצות הברית מטעם המחוז ה-15 של טקסס|
4 בדצמבר 1948 – 3 בינואר 1955 (6 שנים) |
|
→ מילטון וסטג'ו קילגור ← |

 |
|
שירות ביטחוני |
|
השתייכות |
חילות האוויר של צבא ארצות הברית  |
|
דרגה |
מייג'ור  |
|
פעולות ומבצעים |
|
מלחמת העולם השנייה  |
|   |

**לויד מילרד בנטסן הבן** (באנגלית: **Lloyd Millard Bentsen, Jr.**;‏ 11 בפברואר 1921 – 23 במאי 2006) היה פוליטיקאי אמריקאי שכיהן כמזכיר האוצר של ארצות הברית ה-69, כסנאטור מטעם מדינת טקסס וכחבר בית הנבחרים של ארצות הברית. היה מועמד המפלגה הדמוקרטית לתפקיד סגן הנשיא בבחירות לנשיאות ארצות הברית 1988.

## ביוגרפיה

בנטסן נולד ב-11 בפברואר 1921 במישן, טקסס ללויד מילרד בנטסן האב, איש עסקים ממוצא דני, ולעדנה רות קולבת'. בשנת 1942 סיים תואר ראשון במשפטים באוניברסיטת טקסס באוסטין.

לאחר שסיים את לימודיו, גויס בנטסן לחיל האוויר של ארצות הברית, שירת במהלך מלחמת העולם השנייה וקיבל את צלב התעופה המצוינת לאחר שהמטוסים שהטיס, מפציצים כבדים מדגם B-24 ליברייטור, הופלו פעמיים. מאוחר יותר במהלך המלחמה הועלה לדרגת מייג'ור. את שירותו הצבאי סיים בדרגת קולונל.

בשנת 1946, לאחר שסיים את שירותו הצבאי, כיהן כשופט בטקסס עד 1948, אז נבחר להיות חבר בית הנבחרים של ארצות הברית. נבחר מחדש פעמיים וכיהן בתפקיד עד 1955.

לאחר שעזב את תפקידו בבית הנבחרים, עבד בתפקידים שונים בשוק ההון.

בשנת 1970 חזר לפוליטיקה, ונבחר לכהן כסנאטור, ונבחר מחדש שלוש פעמים.

בשנת 1988, ניצח מייקל דוקאקיס בבחירות המקדימות והיה מועמד המפלגה הדמוקרטית לתפקיד נשיא ארצות הברית, ובחר בבנטסן למועמד לתפקיד סגן נשיא ארצות הברית. בבחירות ניצח מועמד המפלגה הרפובליקנית.

בשנת 1992 מינה אותו ביל קלינטון, לאחר שזכה בבחירות לנשיאות של אותה השנה, לתפקיד מזכיר האוצר של ארצות הברית, בו כיהן עד דצמבר 1994, אז פרש מהחיים הפוליטיים.

בשנת 1998 עבר בנטסן שבץ מוחי.

ב-23 במאי 2006 נפטר בנטסן בביתו שביוסטון, טקסס בגיל 85, ונקבר בבית הקברות פורסט פארק לאונדייל שביוסטון.

## קישורים חיצוניים

 מדיה וקבצים בנושא **לויד בנטסן** בוויקישיתוף
* לויד בנטסן, באתר המדריך הביוגרפי של הקונגרס של ארצות הברית (באנגלית)
* לויד בנטסן, באתר "Find a Grave" (באנגלית)
* לויד בנטסן, באתר אנציקלופדיה בריטניקה (באנגלית)

* לויד בנטסן, באתר MusicBrainz (באנגלית)

* לויד בנטסן, באתר Discogs (באנגלית)

## הערות שוליים
# צ'ארלס גוסט

צ'ארלס גוסט
Charles C. Gossett|  |
|
לידה |
2 בספטמבר 1888 פרינסטאון, איידהו, ארצות הברית |
|
פטירה |
20 בספטמבר 1974 (בגיל 86) בויסי, איידהו, ארצות הברית |
|
מקום קבורה | Kohlerlawn Cemetery  |
|
שם מלא |
צ'ארלס קלינטון גוסט |
|
מדינה | ארצות הברית ארצות הברית |
|
עיסוק |
פוליטיקאי, חקלאי |
|
מפלגה |  המפלגה הדמוקרטית |
|

סנאטור מטעם מדינת איידהו|
17 בנובמבר 1945 – 6 בנובמבר 1946 (11 חודשים ו־20 ימים) |
|
→ ג'ון ויליאם תומאסהנרי דוורשאק ← |

 |
|

מושל איידהו ה־20|
1 בינואר 1945 – 17 בנובמבר 1945 (10 חודשים ו־16 ימים) |
|
סגן מושל איידהו |
ארנולד ויליאמס |
|
→ קלרנס אלפרד בוטולפסןארנולד ויליאמס ← |

 |
|

סגן מושל איידהו ה־22 וה-24|
6 בינואר 1941 – 4 בינואר 1943 (שנתיים) |
|
תחת מושל איידהו |
צ'ייס קלארק |
|
→ דונלד וייטהדאדווין נלסון ← |

 |
|

|  |
| --- |
|
4 בינואר 1937 – 2 בינואר 1939 (שנתיים) |
|
תחת מושל איידהו |
ברזילה קלארק |
|
→ גיינפורד מיקסדונלד וייטהד ← |

 |
|

חבר בית הנבחרים של איידהו|
1933–1937 (כ־4 שנים) |

 |

**צ'ארלס קלינטון גוסֵט** (באנגלית: **Charles Clinton Gossett**‏; 2 בספטמבר 1888 – 20 בספטמבר 1974) היה פוליטיקאי אמריקאי, שכיהן כמושל איידהו וכחבר הסנאט של ארצות הברית מטעם מדינת איידהו.

## ביוגרפיה

גוסט נולד ביישוב פרינסטאון שבאיידהו ולמד בבתי ספר ציבוריים באוהיו. אחר כך עבר מערבה לקנינגהאם שבמדינת וושינגטון ב-1907, וב-1910 התיישב באונטריו שבאורגון. לבסוף הגיע לעיר נמפה שבאיידהו ב-1922. הוא החל לעסוק בחקלאות ובגידול בעלי חיים. ב-1932 נבחר גוסט לבית הנבחרים של איידהו, הבית התחתון בבית המחוקקים של המדינה. ב-1936 הוא נבחר לסגן מושל איידהו, וכיהן בתפקיד במשך שנתיים תחת המושל ברזילה קלארק. גוסט שב לתפקיד סגן המושל שנית ב-1940, הפעם תחת המושל צ'ייס קלארק, אחיו הצעיר של ברזילה.

ב-1944 נבחר למושל איידהו. ביוני גבר בבחירות המקדימות בתוך המפלגה הדמוקרטית על מבקר המדינה קלווין רייט ומזכיר המדינה ג'ורג' קרטיס, ובנובמבר נבחר בחירות הכלליות אחרי שניצח את ויליאם דטוויילר, מועמד המפלגה הרפובליקנית. אלה היו הבחירות האחרונות באיידהו בהן נבחר המושל לתקופת כהונה בת שנתיים, אך גוסט כיהן בתפקיד פחות משנה: הוא התפטר בנובמבר 1945 כדי לאפשר ליורשו, סגן המושל ארנולד ויליאמס, למנותו לסנאט של ארצות הברית לשם איוש מושבו של ג'ון וו. תומאס שנפטר בעודו מכהן.

בבחירות המיוחדות לסנאט ב-1946, הובס גוסט בבחירות המקדימות במפלגה הדמוקרטית לחבר הסנאט של איידהו, ג'ורג' דונארט, שבבחירות הכלליות הובס בידי חבר בית הנבחרים של ארצות הברית הנרי דוורשאק. לאחר ההפסד, חזר גוסט למגזר העסקי.

גוסט ניסה לשוב לפוליטיקה כאשר הכריז על התמודדותו לתפקיד המושל. ניסיונו לשוב לזירה הפוליטית לא קרם עור וגידים כאשר הובס בבחירות מקדימות במפלגה הדמוקרטית בידי חבר הסנאט של איידהו קלארק המילטון, שבבחירות הכלליות הפסיד לתובע הכללי רוברט סמילי מהמפלגה הרפובליקנית. גוסט מונה לוועדת המיסוי של מדינת איידהו על ידי סמילי ב-1956 וכיהן בתפקיד זה עד 1967. אחרי מאבק במחלה ממושכת, הלך גוסט לעולמו בגיל 86 בבויסי בספטמבר 1974, ונטמן בבית העלמין קולרלאון שבנמפה.

## קישורים חיצוניים

* צ'ארלס גוסט, באתר המדריך הביוגרפי של הקונגרס של ארצות הברית (באנגלית)
* צ'ארלס גוסט, באתר "Find a Grave" (באנגלית)

## הערות שוליים
# קירטלנד פרקי

קירטלנד פרקי
Kirtland I. Perky|  |
|
לידה |
8 בפברואר 1867 סמית'וויל, אוהיו, ארצות הברית   |
|
פטירה |
9 בינואר 1939 (בגיל 71) לוס אנג'לס, קליפורניה, ארצות הברית ארצות הברית (48 כוכבים)  |
|
מקום קבורה |
פורסט לאון ממוריאל פארק  |
|
שם לידה | Kirtland Irving Perky  |
|
מדינה |
ארצות הברית  |
|
השכלה | * אוניברסיטת צפון אוהיו
* בית הספר למשפטים של אוניברסיטת איווה
 |
|
מפלגה |  המפלגה הדמוקרטית |
|

סנאטור מטעם מדינת איידהו|
18 בנובמבר 1912 – 5 בפברואר 1913 (חודשיים ו־19 ימים) |
|
→ ולדון הייברןג'יימס בריידי ← |

 |
|   |

**קירטלנד אירווינג פרקי** (באנגלית: **Kirtland Irving Perky**‏; 8 בפברואר 1867 – 9 בינואר 1939) היה עורך דין ופוליטיקאי אמריקאי שכיהן כחבר הסנאט של ארצות הברית מטעם איידהו.

## ביוגרפיה

### ראשית חייו והשכלה

פרקי נולד ב-8 בפברואר 1867 בסמית'וויל שבאוהיו, למד בבתי הספר הציבוריים וב-1888 השלים את לימודיו באוניברסיטת צפון אוהיו באדה. הוא למד משפטים באוניברסיטת איווה קולג' למשפטים באיווה סיטי, בשנת 1890 התקבל ללשכת עורכי הדין, והחל לעסוק במקצוע בוואהו שבנברסקה.

### קריירה

בגיל 27, בשנת 1894, עבר פרקי מערבה לאלביון, איידהו, ומונה לשופט מחוזי של המחוז השיפוטי הרביעי של איידהו ב-1901. הוא עבר לבויסי והמשיך לעסוק בעריכת דין.

לאחר מותו של ולדון הייברן ב-1912, מונה פרקי למלא את המושב הפנוי בסנאט של ארצות הברית על ידי המושל ג'יימס האולי. פרקי שהיה חבר המפלגה הדמוקרטית, כיהן בסנאט פחות משלושה חודשים, מ-18 בנובמבר 1912 ועד 5 בפברואר 1913, אז נבחר מחליפו, ג'יימס בריידי.

פרקי חידש את עבודתו בעריכת דין בבויסי, וב-1923 עבר לקליפורניה, שם המשיך את עריכת הדין בלוס אנג'לס.

### מותו

פרקי מת בגיל 71 ב-9 בינואר 1939 בבית החולים השומרוני הטוב, ונקבר בבית הקברות Forest Lawn בגלנדייל.

## קישורים חיצוניים

 מדיה וקבצים בנושא **קירטלנד פרקי** בוויקישיתוף
* קירטלנד פרקי, באתר המדריך הביוגרפי של הקונגרס של ארצות הברית (באנגלית)
* קירטלנד פרקי, באתר "Find a Grave" (באנגלית)
# תומאס בנט

תומאס בנט
Thomas Warren Bennett|  |
|
לידה |
16 בפברואר 1831 מחוז יוניון, אינדיאנה, ארצות הברית  |
|
פטירה |
2 בפברואר 1893 (בגיל 61) ריצ'מונד, אינדיאנה, ארצות הברית  |
|
מקום קבורה | Earlham Cemetery  |
|
מדינה | ארצות הברית ארצות הברית |
|
מפלגה |  המפלגה הרפובליקנית |
|

מושל טריטוריית איידהו ה־5|
1871–1875 (כ־4 שנים) |
|
→ תומאס בווןדייוויד פרסטון תומפסון ← |

 |
|

חבר בית הנבחרים של ארצות הברית מטעם מחוז הקונגרס הכללי של טריטוריית איידהו|
4 במרץ 1875 – 23 ביוני 1876 (שנה ו־3 חודשים) |
|
→ ג'ון הייליסטיבן פן ← |

 |
|
שירות ביטחוני |
|
השתייכות |
צבא האיחוד  |
|
פעולות ומבצעים |
|
מלחמת האזרחים האמריקנית  |
|   |

**תומאס וורן בנט** (באנגלית: **Thomas Warren Bennett**;‏ 16 בפברואר 1831 – 2 בפברואר 1893) היה עורך דין, איש צבא ופוליטיקאי אמריקאי, שכיהן כמושל טריטוריית איידהו וכציר הטריטוריה בבית הנבחרים של ארצות הברית.

## ביוגרפיה

### ראשית חייו והשכלתו

בנט נולד ב-16 בפברואר 1831 במחוז יוניון שבאינדיאנה. בשנת 1850 עזב את חוות אביו כדי ללמוד ב"אוניברסיטת אינדיאנה אסבורי" (כיום אוניברסיטת דפאו), שם השלים את לימודי המשפטים שלו וקיבל תואר במשפטים בשנת 1855.

לאחר מכן שב לעיר ליברטי שבאינדיאנה והחל לעסוק בעריכת דין.

### שירותו הצבאי וראשית הקריירה הציבורית

עם פרוץ מלחמת האזרחים האמריקנית גייס פלוגת מתנדבים וקיבל דרגת קפטן. במהלך שירותו התקדם בדרגות עד לקולונל, ולבסוף הוענקה לו דרגת כבוד של בריגדיר גנרל.

לאחר שעבר ריצ'מונד שבאינדיאנה, נבחר כעבור שנה לראש העיר, וכיהן בתפקיד במשך שנתיים. בנוסף שירת גם כחבר הסנאט של אינדיאנה.

### מושל טריטוריית איידהו

בשנת 1871 מונה בידי הנשיא יוליסס ס. גרנט למושל טריטוריית איידהו. מינויו הגיע לאחר סדרת כישלונות במציאת מועמד קבוע לתפקיד: שני מועמדים קודמים קיבלו תחילה את המינוי אך בחרו לבסוף בתפקידים ממשלתיים אחרים, מועמד שלישי סירב, והמועמד הרביעי, תומאס בוון, התפטר לאחר שבוע בלבד בתפקיד ושב מזרחה, לאחר שסלד מן הנוף והחיים באיידהו. כתוצאה מכך הייתה הטריטוריה למעשה ללא מושל פעיל במשך כשנה שלמה, עד שבנט קיבל את התפקיד. הוא כיהן כמושל הטריטוריה בין השנים 1871–1875.

### כהונתו בקונגרס

בשנת 1874 הוכרז כמנצח בבחירות לתפקיד ציר טריטוריית איידהו בבית הנבחרים של ארצות הברית, ונכנס לתפקיד ב-4 במרץ 1875. עם זאת, לאחר ספירה חוזרת ומאבק משפטי ממושך נקבע בשנת 1876 כי יריבו הדמוקרטי, סטיבן פן, הוא הזוכה החוקי בבחירות. בעקבות כך סיים את כהונתו ב-23 ביוני 1876, לאחר כשנה ושלושה חודשים בלבד בתפקיד.

### אחרית ימיו ומותו

לאחר שעזב את תפקידו שב לאינדיאנה והמשיך לחיות שם עד סוף ימיו.

בנט נפטר ב-2 בפברואר 1893 בריצ'מונד שבמחוז ויין, אינדיאנה, ונקבר בבית העלמין ארלהם בעיר.

## קישורים חיצוניים

* תומאס בנט, באתר המדריך הביוגרפי של הקונגרס של ארצות הברית (באנגלית)
* תומאס בנט, באתר "Find a Grave" (באנגלית)
# רוברט מקראקן

רוברט מקראקן
Robert McDowell McCracken|  |
|
לידה |
15 במרץ 1874 וינסנס, אינדיאנה, ארצות הברית  |
|
פטירה |
16 במאי 1934 (בגיל 60) סמוך לאמט, איידהו, ארצות הברית  |
|
מקום קבורה | Grove City Cemetery  |
|
מדינה | ארצות הברית ארצות הברית |
|
מפלגה |  המפלגה הרפובליקנית |
|

חבר בית הנבחרים של ארצות הברית מטעם מחוז הקונגרס הכללי של איידהו|
4 במרץ 1915 – 3 במרץ 1917 (שנתיים) |
|
→ ברטון פרנץ'ברטון פרנץ' ← |

 |
|   |

**רוברט מקדואל מקראקן** (באנגלית: **Robert McDowell McCracken**;‏ 15 במרץ 1874 – 16 במאי 1934) היה פוליטיקאי אמריקאי מאיידהו, איש המפלגה הרפובליקנית, שכיהן כחבר בית הנבחרים של ארצות הברית בין השנים 1915–1917.

## ביוגרפיה

מקראקן נולד ב-15 במרץ 1874 בעיר וינסנס שבאינדיאנה. בשנת 1880 עבר מקראקן לכרמי, אילינוי, שם למד בבתי ספר ציבוריים. בשנת 1891 עבר מערבה והתיישב בבלקפוט, איידהו, שם עבד כמורה עד 1897. בין השנים 1897–1902 עבד ברשות הפדרלית לסקר בבויסי. לאחר לימודי משפטים הוסמך כעורך דין, החל לעסוק בעריכת דין בבלקפוט בשנת 1902. בשנת 1903 שימש כפקיד בבית הנבחרים של איידהו. בין השנים 1904–1906 כיהן מקראקן בתפקיד התובע המחוזי של מחוז בינגהאם.

בשנת 1906 נבחר לבית הנבחרים של איידהו, שם כיהן במשך ארבע שנים. משנת 1907 ואילך התגורר בבויסי, שם גם עסק בעריכת דין.

בבחירות 1914 נבחר לבית הנבחרים של ארצות הברית כאחד משני נציגיה הכלל-מדינתיים של איידהו, שייצגו את כלל המדינה לצד אדיסון סמית'.

בבחירות המקדימות של 1916 הפסיד את מועמדות המפלגה הרפובליקנית לחבר הקונגרס לשעבר ברטון פרנץ', ולא הצליח להיבחר לכהונה נוספת.

ב-16 במאי 1934, בעת שניהל מסע בחירות בניסיון לשוב לקונגרס, נהרג בתאונת דרכים סמוך לעיר אמט שבאיידהו. רכבו פרץ את מעקה הבטיחות והידרדר במורד גבעת פריזאאוט. מקראקן נפטר בגיל 60, ונקבר בבית העלמין של בלאקפוט שבאיידהו.

## קישורים חיצוניים

 מדיה וקבצים בנושא **רוברט מקראקן** בוויקישיתוף
* רוברט מקראקן, באתר המדריך הביוגרפי של הקונגרס של ארצות הברית (באנגלית)
* רוברט מקראקן, באתר "Find a Grave" (באנגלית)
# היימר באדג'

היימר באדג'
Hamer H. Budge|  |
|
לידה |
21 בנובמבר 1910 פוקטלו, איידהו, ארצות הברית  |
|
פטירה |
22 ביולי 2003 (בגיל 92) סקוטסדייל, אריזונה, ארצות הברית  |
|
מקום קבורה | Cloverdale Memorial Park  |
|
מדינה | ארצות הברית ארצות הברית |
|
השכלה | * אוניברסיטת סטנפורד
* אוניברסיטת איידהו
* Boise High School
 |
|
מפלגה |  המפלגה הרפובליקנית |
|

חבר בית הנבחרים של ארצות הברית מטעם מחוז הקונגרס השני של איידהו|
3 בינואר 1951 – 3 בינואר 1961 (10 שנים) |
|
→ ג'ון סנבורןראלף הרדינג ← |

 |
|

יושב ראש הוועדה לניירות ערך ובורסות של ארצות הברית ה־16|
22 בפברואר 1969 – 2 בינואר 1971 (שנה ו־10 חודשים) |
|
נשיא ארצות הברית ממנה |
ריצ'רד ניקסון |

 |
|   |

**היימר הרולד באדג'** (באנגלית: **Hamer Harold Budge**‏; 21 בנובמבר 1910 – 22 ביולי 2003) היה עורך דין, פוליטיקאי ואיש ציבור אמריקאי, שכיהן כחבר בית הנבחרים של ארצות הברית מטעם איידהו במשך חמש כהונות, ולאחר מכן כיהן כיושב ראש הוועדה לניירות ערך ובורסות של ארצות הברית (SEC).

## ביוגרפיה

### ראשית חייו והשכלתו

באדג' נולד ב-21 בנובמבר 1910 בפוקטלו שבאיידהו, והיה הצעיר מבין שמונת ילדיהם של אלפרד באדג' - שכיהן כשופט בבית המשפט העליון של איידהו - ושל אלה הוג באדג'. סבו, ויליאם באדג', היה דמות פוליטית בולטת באיידהו.

בשנת 1914, לאחר שאביו מונה לבית המשפט העליון של איידהו, עברה המשפחה לבויסי, שם למד בבתי הספר הציבוריים. בהמשך למד במכללת איידהו שבעיר קולדוול, ולאחר מכן עבר לאוניברסיטת סטנפורד, שממנה סיים את לימודיו בשנת 1933. לאחר מכן למד בפקולטה למשפטים של אוניברסיטת איידהו שבמוסקאו, וסיים את לימודיו בשנת 1936.

### ראשית הקריירה

לאחר שהוסמך כעורך דין בשנת 1936, פתח משרד פרטי בבויסי. בשנים 1939–1941 כיהן כחבר בבית המחוקקים של איידהו. במהלך מלחמת העולם השנייה שירת בצי ארצות הברית בין השנים 1942–1945, והשתחרר בדרגת לוטננט קומנדר.

### בבית הנבחרים של ארצות הברית

בשנת 1950, כאשר חבר הקונגרס הרפובליקני ג'ון סנבורן בחר להתמודד לסנאט של ארצות הברית במקום להתמודד לכהונה שלישית בבית הנבחרים, התפנה מושב מחוז הקונגרס השני של איידהו. באדג' נבחר כמועמד המפלגה הרפובליקנית וגבר בבחירות על הסנאטור המדינתי הדמוקרטי ג'יימס הולי.

עם בחירתו הפך למורמוני הראשון שייצג את איידהו באחד מבתי הקונגרס של ארצות הברית. הוא כיהן בבית הנבחרים של ארצות הברית במשך עשר שנים, מ-3 בינואר 1951 ועד 3 בינואר 1961, והפסיד בניסיונו להיבחר לכהונה שישית בשנת 1960 לראלף הרדינג הדמוקרטי.

במהלך כהונתו הצביע נגד חוק זכויות האזרח של 1957 ונגד חוק זכויות האזרח של 1960.

### ברשות ניירות הערך

לאחר סיום כהונתו בקונגרס בשנת 1961, מונה לשופט במחוז השיפוטי השלישי של איידהו, שמושבו בבויסי. בשנת 1964 מינה אותו הנשיא לינדון ג'ונסון לחבר הוועדה לניירות ערך ובורסות של ארצות הברית. בתקופת נשיאותו של ריצ'רד ניקסון, בשנת 1969, מונה ליושב ראש הרשות, וכיהן בתפקיד עד התפטרותו ב-2 בינואר 1971.

לאחר מכן שימש כנשיא של קבוצת קרנות נאמנות במיניאפוליס, עד פרישתו בשנת 1978.

### אחרית חייו

באדג' היה חבר בארגונים אזרחיים ומקצועיים שונים, ובהם Elks‏, Eagles, לשכת עורכי הדין האמריקאית ואחוות Sigma Alpha Epsilon.

הוא נפטר בסקוטסדייל שבאריזונה ב-22 ביולי 2003, בגיל 92.

## קישורים חיצוניים

* היימר באדג', באתר המדריך הביוגרפי של הקונגרס של ארצות הברית (באנגלית)
* היימר באדג', באתר "Find a Grave" (באנגלית)